CELEX: 62014CN0090
Language: sk
Date: 2014-02-24 00:00:00
Title: Vec C-90/14: Návrh na začatie prejudiciálneho konania, ktorý podal Juzgado de Primera Instancia de Miranda de Ebro (Španielsko) 24. februára 2014 – Banco Grupo Cajatres S.A./María Mercedes Manjón Pinilla a Spoločenstvo dedičov majetku, ktorý vlastnil zosnulý Miguel Ángel Viana Gordejuela

19.5.2014   
            
            
               SK
            
            
               Úradný vestník Európskej únie
            
            
               C 151/12
            
         Návrh na začatie prejudiciálneho konania, ktorý podal Juzgado de Primera Instancia de Miranda de Ebro (Španielsko) 24. februára 2014 – Banco Grupo Cajatres S.A./María Mercedes Manjón Pinilla a Spoločenstvo dedičov majetku, ktorý vlastnil zosnulý Miguel Ángel Viana Gordejuela
   (Vec C-90/14)
   2014/C 151/15
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Juzgado de Primera Instancia de Miranda de Ebro
   
      Účastníci konania pred vnútroštátnym súdom
   
   
      Navrhovateľka: Banco Grupo Cajatres S.A.
   
      Odporcovia: María Mercedes Manjón Pinilla a Spoločenstvo dedičov majetku, ktorý vlastnil zosnulý Miguel Ángel Viana Gordejuela
   
      Prejudiciálne otázky
   
   
               1.
            
            
               Odporuje článku 6 ods. 1 a článku 7 ods. 1 smernice 93/13/EHS (1) norma, akou je druhé prechodné ustanovenie zákona 1/2013 zo 14. mája, ktorá v každom prípade stanovuje zníženie sadzby úroku z omeškania bez ohľadu na to, či podmienka týkajúca sa úrokov z omeškania bola pôvodne neplatná z dôvodu nekalosti?
            
         
               2.
            
            
               Odporuje článku 3 ods. 1, článku 4 ods. 1, článku 6 ods. 1 a článku 7 ods. 1 smernice 93/13/EHS vnútroštátna norma, akou je článok 114 hypotekárneho zákona (Ley Hipotecaria), ktorá vnútroštátnemu súdu pri posudzovaní nekalosti podmienky, ktorá stanovuje úroky z omeškania, dovoľuje len to, aby overil, či dohodnutá úroková sadzba nepresahuje trojnásobok zákonnej úrokovej sadzby, a nie iné okolnosti?
            
         
               3.
            
            
               Odporuje článku 3 ods. 1, článku 4 ods. 1, článku 6 ods. 1 a článku 7 ods. 1 smernice 93/13/EHS vnútroštátna norma, akou je článok 693 LEC, ktorá dovoľuje predčasne žiadať celý úver pre nezaplatenie troch mesačných splátok bez prihliadnutia na iné faktory, akými sú doba trvania úveru, jeho výška alebo akékoľvek iné relevantné okolnosti, a ktorá navyše podmieňuje možnosť vyhnúť sa účinkom tejto predčasnej splatnosti vôľou veriteľa okrem prípadu hypotekárneho záložného práva, ktorého predmetom je byt, ktorý slúži na stále bývanie dlžníka z hypotekárneho úveru?
            
         
      (1)  Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, s. 29; Mim. vyd. 15/002, s. 288.